SA skop Lesotho-diplomate uit oor drank | Maroela Media
SA skop Lesotho-diplomate uit oor drank
Suid-Afrika het verskeie Lesotho-diplomate 72 uur gegee om die land te verlaat nadat die regering hier hulle as sogenaamde persona non grata – wat letterlik 'n onwelkome persoon beteken – verklaar het.
Lesotho se departement van buitelandse sake en internasionale betrekkinge sê in 'n verklaring hy het met "teleurstelling en verleentheid" kennis geneem dat verskeie Basotho-diplomate wat in Suid-Afrika werk uitgeskop word.
"Die diplomate en hul gesinne het 72 uur gekry om uit Suid-Afrika te vertrek en hul diplomatieke status op te sê."
Luidens vroeëre berigte het diplomate van dié klein land weens 'n geldtekort glo aksynsvrye drank in Suid-Afrika en Lesotho gesmous.
Weens 'n tekort in die betaling van salarisse het sommige hulle glo tot dié praktyk gewend in 'n poging om 'n paar rand te maak. Dit is egter bestempel as 'n onwettige bedryf om die Suid-Afrikaanse Inkomstediens van die belasting op die items te ontneem.
Lesotho se verklaring bevestig dat die diplomate versuim het om aan Suid-Afrikaanse wetgewing te voldoen, "spesifiek wat betref die onwettige handel in aksynsvrye drank".
"Die regering van die Koninkryk van Lesotho distansieer hom van en veroordeel die optrede van die betrokke diplomate ten sterkste. Maatreëls word getref om te verseker hulle keer binne die voorgeskrewe 72 uur terug."
Lesotho het ook onderneem om tugstappe teen die amptenare te doen sodra hulle terug in Lesotho is.
In die nuus Lesotho
Ramaphosa naweek by G7-leiersberaad in Brittanje
Covid-19-statistieke: SA 'tegnies in derde vlaag'
Gaan al die mense wat in SA onwettig handel in drank, sigarette, vuurwapens, motor onderdele ook 72 uur kry om die land te verlaat?
En Kopdoek, is sy nie by smokkel sigarette betrokke nie. Hoekom word dit nie ondersoek nie
Kopdoek en haar x moes al lankal ondersoek word want dit is waar die ontwettige goed plaasvind
So dit gaan vir hulle oor belasting en geld…… Nou wag ons om te hoor wat gebeur met madam Kopdoek en haar seun
Op 'n manier voel ek so half jammer vir die diplomate en hulle families. Volgens die artikel was daar' n tekort aan salarisse wat gelei het tot hul gedrag. Nou, weet ek nie van ander mense nie, maar 'n tekort aan geld laat nie die wereld stop tot jy weer gekry het nie.
Onse regering se probleem is dat die diplomate nie gedeel het met die inkomste belasting nie wat redelik moelik is aangesien jy die verkope "onwettig" gedoen het.